CELEX: 62015TN0375
Language: hu
Date: 2015-07-10 00:00:00
Title: T-375/15. sz. ügy: 2015. július 10-én benyújtott kereset – Germanwings kontra Bizottság

12.10.2015   
            
            
               HU
            
            
               Az Európai Unió Hivatalos Lapja
            
            
               C 337/19
            
         2015. július 10-én benyújtott kereset – Germanwings kontra Bizottság
   (T-375/15. sz. ügy)
   (2015/C 337/21)
   Az eljárás nyelve: német
   
      Felek
   
   
      Felperes: Germanwings GmbH (Köln, Németország) (Képviselő: A. Martin-Ehlers Rechtsanwalt)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az SA.27339 (2012/C) (korábbi 2011/NN) számú – A zweibrückeni repülőtér és az azt használó légitársaságok – ügyben 2014. október 1-jén hozott bizottsági határozatot, konkrétan:
               
                           —
                        
                        
                           e határozat 1. cikkének (2) bekezdését, amennyiben az a Germanwings GmbH-val 2006-ban kötött szerződést említi, valamint
                        
                     
                           —
                        
                        
                           e határozat 3. cikke (3) bekezdésének e) pontját;
                        
                     
         
               —
            
            
               semmisítse meg a Bizottság 2015. május 11-i GESTDEM 2015/1288 számú határozatát;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Az első kereseti kérelmet illetően a felperes lényegében a következőket adja elő:
   
               1.
            
            
               A tényállás téves, illetve hiányos ismertetése
               A felperes azt kifogásolja, hogy az alperes bizonyos tényállási elemeket tévesen, ellentmondásosan, illetve hiányosan ad elő.
            
         
               2.
            
            
               Az indokolás hibája
               Ezzel összefüggésben a felperes különösen azt kifogásolja, hogy nem voltak rendszerezve az infrastruktúrával kapcsolatos azon költségek, amelyeket a Bizottság a felperes és a zweibrückeni repülőtér üzemeltetője közötti, 2006-ban megkötött szerződéshez rendel.
            
         
               3.
            
            
               Nincs a felperest terhelő visszatéríttetendő összeg
               A felperes ezzel kapcsolatban azt állítja, hogy az alperes az infrastruktúrával kapcsolatos szóban forgó költségek hozzárendelését illetően nem folytatott le saját vizsgálatot. Ezenkívül jogilag nem megengedett, hogy a Bizottság e költségeket hozzárendelje a felperes által 2006-ban megkötött szerződéshez, mivel e hozzárendelés ellentmondásban áll a Bizottság eddigi határozathozatali gyakorlatával, továbbá a Bizottság nem vette figyelembe a köztudomású tényeket. Ezzel összefüggésben a felperes másodlagosan előadja, hogy e költségek hozzárendelésének lényegesen alacsonyabbnak kellett volna lennie.
            
         
               4.
            
            
               A Bizottság nem indokolta meg az állami jelleget
               A felperes ezzel kapcsolatban azt állítja, hogy a Bizottság nem indokolta meg, hogy a jelen ügyben miért lenne szó állami támogatásról.
            
         
               5.
            
            
               Másodlagosan, bizalomvédelem
               Végül az első kereseti kérelemmel összefüggésben a felperes másodlagosan előadja, hogy az állítólagos állami támogatások bármilyen visszatéríttetése ellentétes lenne a bizalomvédelem elvével.
               A második kereseti kérelem tekintetében a felperes lényegében azt állítja, hogy a megtámadott határozat nincs kellően megindokolva, továbbá hogy a Bizottság tévesen értelmezte az 1049/2001/EK rendelet (1) 4. cikkének (2) bekezdését.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).